Petr Cech revine pe teren. Portarul va juca pentru echipa de rezerve a lui Chelsea.
Petr Cech va apăra astăzi în meciul Chelsea – Tottenham din Premier League 2. Cech n-a mai jucat fotbal competitiv de la finala Europea League din 29 mai 2019. Toate încasările din colindul lui Cech se duc către Sport United Against Dementia.
Petr Cech este Bruce Willis al fotbalului. Greu de pensionat. Legendarul portar al lui Chelsea va apăra din nou, astăzi, pentru echipa de tineret a clubului, la 38 de ani. Și ce ocazie mai bună decât un derby londonez cu Tottenham?Petr Cech este, în prezent, directorul tehnic al lui Chelsea. eși a fost trecut ca portar de rezervă în lotul lui Frank Lampard la începutul campionatului, Cech n-a mai jucat un meci oficial din mai 2019. Cel puțin nu unul de fotbal.În urmă cu aproape un an, Cech și-a împlinit visul din copilărie și a apărat într-un meci de hockey pentru Guilford Phoenix.Petr Cech este, de asemenea, și foarte pasionat de muzică. Zilele trecute a lansat un colind de Crăciun împreună cu managerul echipei Wycombe Wanderers, Gareth Ainsworth, pentru o campanie de susținere a asociațiilor care luptă împotriva demenței.